La Direcció General de Cultura Popular i Associacionisme Cultural us ofereix la possibilitat d'encarregar conferències relacionades amb l'estudi de la vida i l'obra de Palmira Jaquetti i Isant.
Les conferències mostren la dimensió polièdrica de Palmira Jaquetti que abasta aspectes tan diversos com la literatura, la composició, el folklore, la docència, la investigació i la seva vàlua humana.
Catedràtica del Departament de Filologia Catalana de la Universitat Rovira i Virgili i Comissària de l'Any Palmira Jaquetti Isant.
La seva investigació se centra en l'estudi de la literatura popular (o etnopoètica) i del folklore.
Ha liderat diversos projectes de recerca i ha realitzat treballs sobre l'aportació de les dones a l'estudi del folklore.
Amb Emili Samper ha coordinat les obres col·lectives Història de la literatura popular catalana (2017) i A History of Catalan Folk Literature (2019).
Maria dels Àngels Subirats Bayego
Professora de l'Àrea de Didàctica de l'Expressió Musical en la Universitat de Barcelona.
Autora de la tesi doctoral La cançó de bressol a Espanya: un fenòmen etnomusicològic.
Coordinadora dels Projectes MUTPIRER (Música Tradicional: Patrimoni, Identitats, Recuperació, Estudi i Retorn), entre els quals els becats pel Departament de Cultura de la Generalitat per a la recerca a l'entorn de l'Obra del Cançoner Popular de Catalunya i en concret sobre Palmira Jaquetti Isant.
Ha publicat sobre educació musical i sobre música tradicional en llibres i revistes especialitzades.
Premi de Cultura Popular Valeri Serra i Boldú 2017 i membre del Grup d'Estudis Etnopoètics (Societat Catalana de Llengua i Literatura, I.E.C.).
Ha estudiat l'obra folklòrica de Jacint Verdaguer i la de col·lectors oblidats, Montserrat Cardús, Josep Subirana, Ildefons Cerdà, Celestí Rosich i Celestí Pujol i Camps.
Amb l'Equip de Recerca Palmira Jaquetti (2001-2007) ha investigat a fons la biografia i la col·laboració de Jaquetti i Isant amb l'Obra de Cançoner Popular de Catalunya.
Cap del departament de Musicologia i Pedagogia del Conservatori Superior de Música de les Illes Balears.
És autor de diversos treballs sobre músiques populars de les Illes Balears.
Actualment treballa en la tesi doctoral sobre el compositor i investigador Baltasar Samper, col·lector destacat de l'Obra del Cançoner Popular de Catalunya.
És l'artífex del retorn als Països Catalans del llegat musical de Samper, que havia quedat a Mèxic després de la mort del músic, fa més de 50 anys.
També ha participat en l'elaboració del documental Baltasar Samper.
El ritme amnèsic, estrenat l'any 2018 i coproduït per Cinètica TV i IB3 Televisió.
Professor Agregat de la Universitat de Girona.
Imparteix docència en els estudis de Mestre en Educació Musical.
Ha participat en nombrosos projectes de recerca i innovació educativa així com d'altres vinculats al folklore i a la música tradicional.
Destaquem els becats pel Departament de Cultura de la Generalitat sobre recerques entorn l'Obra del Cançoner Popular de Catalunya i en concret sobre Palmira Jaquetti i Isant.
És membre fundador del Grup de Recerca en Música i Educació Transformativa (GR-MusET) de la Universitat de Girona.
Etnomusicòleg i violinista, va elaborar la tesi doctoral a la Universitat Autònoma de Barcelona (1997) i va obtenir un màster a l'École des Hautes Études en Sciences Sociales de París (1992).
Ha estat professor d'etnomusicologia a la UAB des del 1998.
Des del 2012 és el director del Museu de la Música de Barcelona.
Té com a principal camp de recerca els cants polifònics en els països mediterranis de llengua romànica.
Premi Fundació Mercè Rodoreda de l'Institut d'Estudis Catalans (2005), membre del Grup d'Estudis de Literatura Catalana Contemporània del Departament de Filologia Catalana de la Universitat Autònoma de Barcelona (UAB) entre 1994 i 2008 i professora agregada del Departament de Didàctica de la Llengua i la Literatura, i de les Ciències Socials de la UAB des de 2008.
Especialista en la literatura escrita per dones, és autora de Dona i literatura a la Catalunya de preguerra (2006), Escriptores republicanes (2009) [URL] i Aurora Bertrana (2017), entre molts altres treballs sobre les escriptores catalanes del segle XX.
Etnomusicòloga, especialista en documentació i gestió del Patrimoni Musical.
Treballa com a tècnic de la Fonoteca de Música Tradicional Catalana (Servei de Recerca i Protecció de la Direcció General de Cultura Popular i Associacionisme Cultural, Departament de Cultura de la Generalitat de Catalunya).
Els seus estudis se centren en el concepte de «recuperació» de la música de tradició oral i en l'etnomusicologia aplicada en el tractament arxivístic digital de les músiques de tradició oral.